**Molėtų rajono savivaldybės taryba**

**SPRENDIMAS**

**DĖL SPRENDIMO PIRKTI NEKILNOJAMĄJĮ turtą SAVIVALDYBĖS NUOSAVYBĖN PATVIRTINIMO**

2019 m. spalio    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Žemės, esamų pastatų ar kitų nekilnojamųjų daiktų įsigijimo arba nuomos teisių ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos teisių ar teisių į šiuos daiktus įsigijimo tvarkos aprašo patvirtinimo“, 67 punktu, atsižvelgdama į Molėtų rajono savivaldybės administracijos pirkimo komisijos nekilnojamojo turto – 2217/60185 dalies administracinio pastato, unikalus Nr. 6297-4008-8016, esančio Molėtų r. sav., Balninkų sen., Dapkūniškių k., Dvaro g. 5 (toliau – nekilnojamasis turtas), pirkimui neskelbiamų derybų būdu atlikti, sudarytos Molėtų rajono savivaldybės administracijos direktoriaus 2019 m. spalio 21 d. įsakymu Nr. B6-866 „Dėl Molėtų rajono savivaldybės administracijos nekilnojamojo turto pirkimo ekonominio ir socialinio pagrindimo, pirkimo komisijos sudarymo nekilnojamajam turtui pirkti neskelbiamų derybų būdu ir jos darbo reglamento tvirtinimo“, 2019 m. spalio 22 d. protokolinį sprendimą Nr. T36-(13.1.47)-1, Molėtų rajono savivaldybės administracijos direktoriaus 2019 m. spalio 22 d. teikimą Nr. B88-38 „Dėl sprendimo pirkti nekilnojamąjį turtą Molėtų rajono savivaldybės nuosavybėn patvirtinimo“,

Molėtų rajono savivaldybės taryba n u s p r e n d ž i a:

1. Pirkti Molėtų rajono savivaldybės nuosavybėn nekilnojamąjį turtą - 2217/60185 dalių administracinio pastato, kurio unikalus Nr. 6297-4008-8016, esančio Molėtų r. sav., Balninkų sen., Dapkūniškių k., Dvaro g. 5, už 1 (vieną) Eur be pridėtinės vertės mokesčio.
2. Apmokėti už perkamą 1 punkte nurodytą nekilnojamąjį turtą iš Savivaldybės negyvenamųjų pastatų ir patalpų nuomos lėšų.
3. Įgalioti Molėtų rajono savivaldybės administracijos direktorių, jo nesant - administracijos direktoriaus pavaduotoją pasirašyti 1 punkte nurodyto nekilnojamojo turto pirkimo sutartį ir perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras